Title: Pokyny k splneniu úloh rozpočtového roku 2000
Author: HanckovaM
Last saved by: spano
Company: ise

Návrh na súhlas s presunom finančných prostriedkov medzi programami 
a zmenou záväzných ukazovateľov štátneho rozpočtu rozpočtovej kapitoly 
Ministerstva obrany SR v roku 2003 v zmysle § 10 zákona NR SR č. 303/1995 Z. z.
o rozpočtových pravidlách v znení neskorších predpisov 

	Ministerstvo obrany SR predkladá na rokovanie vlády SR iniciatívny materiál  „Návrh na súhlas s presunom finančných prostriedkov medzi programami v roku 2003 v zmysle § 10 zákona NR SR č. 303/1995 Z. z. o rozpočtových pravidlách v znení neskorších predpisov na zabezpečenie vyplácania platových náležitostí profesionálnych vojakov a zamestnancov rezortu ministerstva obrany do konca roku 2003.

Potreba presunov platových prostriedkov vyplýva predovšetkým z dôvodu  upresnenia sumy prostriedkov na zabezpečenie financovania mierových misií v roku 2003, na splnenie úloh profesionalizácie v roku 2003 a zabezpečenie splnenia úloh Vojenského obranného spravodajstva (pokračujúci proces doplňovania počtov príslušníkov Vojenského obranného spravodajstva, ktoré vyplynulo zo zákona č. 241/2001 Z. z. o ochrane utajovaných skutočností a o zmene a doplnení niektorých zákonov). Navrhovaný presun prostriedkov je taktiež výrazne ovplyvnený priebehom redukcie vojenského a civilného personálu, kde oproti pôvodnému plánu dochádza k zmene počtov uvoľňovaných zamestnancov z jednotlivých  programov.  

Na základe analýzy potreby rozpočtových prostriedkov na mzdy, platy, služobné príjmy a OOV na výplatu platových náležitostí profesionálnych vojakov a zamestnancov rezortu ministerstva obrany uvedených skutočností žiadame vykonať zmenu programov takto:

Kód programu		Názov programu			   Výdavky v tis. Sk
 	040			Riadenie a velenie			      	+ 22 543           
 	041			Sily vyššej pripravenosti                 		-  55 771        
042			Sily nižšej pripravenosti                  		+ 74 066        
043			Dlhodobo rozvinované sily                  	-    1 879               
044			Podporné a ostatné sily                   		-  38 959         
045			Program rozvoja ozbrojených síl SR     	  	 0            
SPOLU                                          		             0         

	Navrhovaným presunom prostriedkov bude zabezpečené splnenie cieľov v oblasti Rozmiestňovania a obsadzovania personálu v roku 2003.

Celkový objem rozpočtových prostriedkov rozpočtovej kapitoly Ministerstva obrany SR na rok 2003 zostáva nezmenený.

Zmenou limitov programov nedochádza k zmene záväzných ukazovateľov štátneho rozpočtu rozpočtovej kapitoly Ministerstva obrany SR.